रिफ्यूजी एक्ट की मांग को लेकर चलाया हस्ताक्षर अभियान
पंजाबियोंको पाकिस्तानी, शरणार्थी अथवा रिफ्यूजी कहने के विरोध में हरियाणा पंजाबी स्वाभिमान संघ द्वारा सनातन धर्म मंदिर में हस्ताक्षर अभियान चलाया गया। संघ के सदस्यों ने केंद्र सरकार से अपमानजन शब्दों का प्रयोग करने पर एससी-एसटी एक्ट की तर्ज पर रिफ्यूजी एक्ट बनाने की मांग की। मंदिर में करीब 400 लोगों ने हस्ताक्षर करके संघ की मांग का समर्थन किया।
संघ के उपाध्यक्ष श्याम मेहता ने बताया कि लोग पंजाबियों को घृणा की दृष्टि से देखते हैं और पाकिस्तानी और रिफ्यूजी जैसे अपमानजनक शब्दों से बुलाते हैं। इससे उनकी प्रतिष्ठा पर प्रहार किया जा रहा है। देश को आजाद करवाने की लड़ाई में पंजाबियों ने भी महत्वपूर्ण योगदान दिया था। लेकिन आज लोग उनके बलिदानों को भुला चुके हैं। पंजाबियों को शरणार्थी कहा जाता है। जो गलत है।
उन्होंने बताया कि पंजाबियों पर अपमानजनक टिप्पणी करने वालों पर अंकुश लगाने के लिए केंद्र सरकार से एससीएसटी एक्टी की तर्ज पर रिफ्यूजी एक्ट बनाने की मांग की जाएगी। रिफ्यूजी एक्ट बनवाने की मांग को लेकर संघ द्वारा प्रदेश स्तर पर हस्ताक्षर अभियान चलाया गया है। अभियान के तहत 5 लाख लोगों के हस्ताक्षर करवाकर सीएम मनोहर लाल खट्टर और पीएम नरेंद्र मोदी को ज्ञापन सौंपा जाएगा।
इस अवसर पर संजय मेहंदीरत्ता, रविंद्र ढल, राजेंद्र गुलाटी, सन्नी आहूजा, कृष्ण लाल चावला, लक्ष्मण दास पिपलानी, प्रवेश मग्गो, रवि मल्होत्रा, भगवानदास, सोहन सिंह, प्रकाश चंद, फकीर चंद, राजू मेहंदीरत्ता, प्रकाश पिपलानी और कालू राम लूथरा आदि उपस्थित थे।
hin_Deva hin_Deva hin_Deva hin_Deva awa_Deva